b'\n_START_ARTICLE_\nRaamatun ristiriidat\n_START_SECTION_\nEri suhtautumistapoja\n_START_PARAGRAPH_\nRaamatun ristiriidoista on k\xc3\xa4yty keskustelua kauan. Jo 300-luvulla monet teologit pitiv\xc3\xa4t Raamattua osin ristiriitaisena ja kannattivat t\xc3\xa4m\xc3\xa4n takia vertauskuvallista tulkintaa Raamatusta ._NEWLINE_Varhainen Raamatun ristiriitaisuutta puoltava klassikkoteos on Thomas Painen vuonna 1794 julkaistu teos The Age of Reason._NEWLINE_Jotkin juutalaisuuden ja kristinuskon suuntaukset pit\xc3\xa4v\xc3\xa4t Raamattua erehtym\xc3\xa4tt\xc3\xb6m\xc3\xa4n\xc3\xa4, kun taas toisten mielest\xc3\xa4 Raamatussa on ristiriitoja tai muita ep\xc3\xa4selvyyksi\xc3\xa4. My\xc3\xb6s useimmat Raamatun virheett\xc3\xb6myytt\xc3\xa4 kannattavat tunnustavat, ett\xc3\xa4 siin\xc3\xa4 voi olla kopiointi- tai k\xc3\xa4\xc3\xa4nn\xc3\xb6svirheit\xc3\xa4. Islamissa juutalaisen ja kristillisen Raamatun katsotaan sis\xc3\xa4lt\xc3\xa4v\xc3\xa4n jumalallista ilmoitusta, joka kuitenkin on enemm\xc3\xa4n tai v\xc3\xa4hemm\xc3\xa4n turmeltunut. _NEWLINE_Maailmalla on liikkeit\xc3\xa4, jotka v\xc3\xa4itt\xc3\xa4v\xc3\xa4t tietyn raamatunk\xc3\xa4\xc3\xa4nn\xc3\xb6ksen olevan virheet\xc3\xb6n. Tunnetuin n\xc3\xa4ist\xc3\xa4 on niin sanottu King James Only -liike, joka pit\xc3\xa4\xc3\xa4 englanninkielist\xc3\xa4 Kuningas Jaakon k\xc3\xa4\xc3\xa4nn\xc3\xb6st\xc3\xa4 virheett\xc3\xb6m\xc3\xa4n\xc3\xa4, osa liikkeen kannattajista jopa parempana kuin s\xc3\xa4ilyneet varhaiset kopiot alkuteksteist\xc3\xa4._NEWLINE_Thomas Mannfred Carlssonin mukaan Raamatun luotettavuus niin historiallisten kuin hengellistenkin tietojen l\xc3\xa4hteen\xc3\xa4 kyseenalaistuu, jos Raamattu havaitaan ristiriitaiseksi. T\xc3\xa4ll\xc3\xb6in koko Raamattuun sek\xc3\xa4 sen tarjoamaan tietoon muun muassa Jumalan olemassaolosta tulisi suhtautua varauksellisesti._NEWLINE_Emeritusprofessori Heikki R\xc3\xa4is\xc3\xa4sen mukaan my\xc3\xb6s fundamentalisti valikoi ja tulkitsee. Raamatun vaikutushistoria on niin laaja, ett\xc3\xa4 siihen on mahdotonta tarttua ilman mink\xc3\xa4\xc3\xa4nlaista ennakkok\xc3\xa4sityst\xc3\xa4. Traditio on yleens\xc3\xa4 Raamatun lukemisessa mukana.'